Rööbiti surma ideega kajastub "Ha-ga -kure"s ka vapruse idee. Nagu kinnitavad Nabeshima samuraide kangelastegude kirjeldused, peab vaprus olema iga sõdalase loomuses. Samurai ülimaks vooruseks aga on ustavus oma isandale. "Ha-ga-kure" koostajad on veendunud, et ilma jäägitu ustavuseta ei ole ka teisi vooruseid. Ustavus, nagu kõik muudki voorused, rajaneb autundel. "Ha-ga-kure" õpetab: "Au on rohkem väärt, kui elu." Sõdalasi kutsuti üles hoidma puhtana oma head nime. Samuri sõna usuti ilma igasuguse tagatiseta. Nad ei andnud kunagi mingeid vandetõotusi - seda peeti nende au alandavaks.